Държавен вестник, бр. 36, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  36
ПОСТАНОВЛЕНИЕ № 87
ОТ 5 МАЙ 2010 Г.
за приемане на Наредба за медицинската 
експертиза
МИНИСТЕРСКИЯТ СЪВЕТ
П О С ТА Н О В И :
Член единствен. Приема Наредба за меди­
цинската експертиза.
Заключителна разпоредба
Параграф единствен. Отменя се Наредбата 
за медицинската експертиза на работоспособ­
ността, приета с Постановление № 99 на Ми­
нистерския съвет от 2005 г. (обн., ДВ, бр. 47 от 
2005 г.; изм. и доп., бр. 96 от 2005 г. и бр. 23 
от 2007 г.).
Министър-председател:
Бойко Борисов
Главен секретар на Министерския съвет:
Росен Желязков
НАРЕДБА
за медицинската експертиза
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С наредбата се определят принци­
пите и критериите на медицинската експертиза 
и редът за нейното извършване.
(2) Медицинската експертиза е неразделна 
част от диагностично-лечебната и профилак­
тичната дейност на лечебните заведения.
Чл. 2. Медицинската експертиза включва 
експертиза на временната неработоспособност, 
експертиза на трайно намалената работо­
способност на лица в трудоспособна възраст, 
както и на лица, придобили право на пенсия 
за осигурителен стаж и възраст по чл. 68 от 
Кодекса за социално осигуряване (КСО), ко­
ито упражняват трудова дейност и не са им 
определени вид и степен на увреждане, вида и 
степента на увреждане на деца до 16-годишна 
възраст и на лица, придобили право на пен­
сия за осигурителен стаж и възраст по чл. 68 
от КСО, и потвърждаване или отхвърляне на 
професионалния характер на заболяванията.
Чл. 3. (1) Експертизата на временната 
неработоспособност се извършва от лекува­
щия лекар/лекар по дентална медицина, от 
лекарските консултативни комисии (ЛКК), от 
териториалните експертни лекарски комисии 
(ТЕЛК) и от Националната експертна лекарска 
комисия (НЕЛК).
(2) Експертизата на трайно намалената ра­
ботоспособност, на вида и степента на увреж­
дане на лицата, придобили право на пенсия за 
осигурителен стаж и възраст по чл. 68 от КСО, 
се осъществява от ТЕЛК и НЕЛК.
(3) Експертизата на вида и степента на ув­
реждане на децата до  16-годишна възраст се 
извършва от детски експертни лекарски комисии 
(ДЕЛК). Експертизата на вида и степента на 
увреждане на децата до  16-годишна възраст се 
извършва и от НЕЛК с участието на специалисти 
по детски болести в специализираните състави.
(4) Експертизата на професионалните бо­
лести се извършва от ТЕЛК, определени със 
заповед на министъра на здравеопазването, 
и от НЕЛК и включва потвърждаването или 
отхвърлянето на професионалния характер на 
заболяването. В заседанията участват специ­
алисти по трудова медицина (радиобиология 
и радиационна хигиена) и по професионални 
болести, един от които председателства засе­
данията.
Чл. 4. Формата и съдържанието на експерт­
ните решения и на медицинските протоколи 
на ЛКК, ДЕЛК, ТЕЛК и НЕЛК са по образец, 
утвърден от министъра на здравеопазването.
Чл. 5. Експертизата на работоспособност­
та в лечебните заведения към Министерския 
съвет, Министерството на вътрешните работи, 
Министерството на отбраната, Министерството 
на транспорта, информационните технологии и 
съобщенията, Министерството на правосъдието 
и Министерството на физическото възпитание 
и спорта се извършва по реда на наредбата.
Г л а в а  в т о р а
ЕКСПЕРТИЗА НА ВРЕМЕННАТА НЕРАБО­
ТОСПОСОБНОСТ
Раздел I
Общи правила за издаване на болнични листове. 
Условия и ред за установяване на временна 
неработоспособност
Чл. 6. (1) Временна неработоспособност 
е налице в случаите, при които осигуреното 
лице не може или е възпрепятствано да работи 
поради: общо заболяване; злополука; професи­
онална болест; лечение в чужбина; санаторно-
курортно лечение; належащ медицински преглед 
или изследване; карантина; отстраняване от 
работа по предписание на здравните органи; 
гледане на болен или на карантиниран член от 
семейството; належащо придружаване на болен 
член от семейството за медицински преглед; 
изследване или лечение в същото или в друго 
населено място, в страната или в чужбина; 
бременност и раждане; гледане на здраво дете, 
върнато от детско заведение поради карантина 
в заведението.
(2) Отпускът поради временна неработоспо­
собност се оформя с болничен лист по обра­
зец, утвърден от управителя на Националния 
осигурителен институт (НОИ) и от министъра 
на здравеопазването.
(3) На граждани на други държави – членки 
на Европейския съюз, на Европейското ико­
номическо пространство, и на Швейцария, за